פארוס (יוון)

פארוס (ביוונית: Πάρος; באנגלית: Paros, להבדיל מ-Pharos שבמצרים העתיקה) הוא אי יווני בים האגאי, חלק מארכיפלג האיים הקיקלאדיים, מערבה מנקסוס, השלישי בגודלו לפי השטח. באי התגוררו כ-13,715 תושבים בשנת 2011. עיר הבירה היא פאריקיה, שהיא גם הנמל הראשי של האי. היסטוריה האי התפרסם בימי קדם ועד לתקופה המודרנית במכרות שיש שלו. ביריבות לאורך שנים עם האי נקסוס, זכה בימי קדם לפרק זמן של עצמאות. באותה תקופה הונהגה בו דמוקרטיה, ולאחר מכן אוליגרכיה ואז שוב דמוקרטיה. אחרי תקופת העצמאות היה האי חלק מהליגה האטית-דלית. מאוחר יותר נמצא בשליטה של ממלכת מקדוניה, בשליטה רומית ואחר כך חלק מהאימפריה הביזנטית. החל משנת 1207 עברה לשליטת הדוכסות הוונציאנית של נקסוס. בשנת 1537 נחרבה על ידי לוחמיו של ח'יר א-דין ברברוסה ונכבשה על ידי האימפריה העות'מאנית. בעקבות מלחמת העצמאות של יוון (1821) הפכה לחלק מיוון העצמאית. האי פורה ובאדמתו טמונים גם משאבים טבעיים. הוא הפך ליעד תיירותי בינלאומי והרבה מיישוביו הפכו לעיירות נופש. על פי הרקלידס, האי יושב על ידי פארוס, מנהיגה של קבוצה שהגיעה מארקאדיה. בשנת 680 לפני הספירה נולד באי המשורר ארכילוכוס ובמאה ה-5 לפנה"ס נולד בו הפסל אגורקריטוס. האי נשלט בעבר על ידי מדינות רבות, אך היום האי שייך ליוון. אתרים בעיירה פריקיה נמצאת כנסיית פנאגיה אקאטונטפיליאני. קישורים חיצוניים אתר האינטרנט הרשמי של פארוס (ביוונית, באנגלית, בצרפתית, באיטלקית, במנדרינית תקנית ובגרמנית) האתר הרשמי של האי פארוס, באתר אנציקלופדיית ההיסטוריה העולמית (באנגלית) פארוס, באתר אנציקלופדיה בריטניקה (באנגלית)